wickkiey/tamil-wikipedia-chunked huggingface dataset:
# சம்சாத்து உசைன்

## ஆரம்ப கால வாழ்க்கை

சம்சாத்து 1946 ஆம் ஆண்டு மும்பையில் பிறந்தார்  
பரோடா நுண்கலை கல்லூரியில் பயின்றார், அங்கு ஓவியத்தில் பட்டய வகுப்பில் படித்தார். பின்னர் இவர் இலண்டனில் உள்ள இராயல் கலைக் கல்லூரியில் படித்தார், கலை பற்றிய எனது பார்வை இங்கிருந்த நேரந்தான் மாற்றியது" என்று உசைன் ஒரு நேர் காணலில் கூறினார்.
# சம்சாத்து உசைன்

## தொழில்

இவரது முதல் தனி கண்காட்சி 1968 ஆம் ஆண்டில் நடந்தது. இந்தக் கண்காட்சியில்தான் உசைன் தனது முதல் ஓவியத்தை 50 ரூபாய்க்கு விற்றார். 2015 ஆம் ஆண்டு அக்டோபர் மாதம் 24 ஆம் தேதியன்று இவர் இறந்தார்.
# சம்சாத்து உசைன்

## விருதுகள்

1983 ஆம் ஆண்டில் சம்சாத்து லலித் கலா அகாடமியின் தேசிய விருதை வென்றார்.
# பாடி படவட்டம்மன் கோயில்

**படவட்டம்மன் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் பாடி புறநகர்ப் பகுதியில் அமைந்துள்ள ஓர் அம்மன் கோயில் ஆகும்.  
கடல் மட்டத்திலிருந்து சுமார் 61 மீட்டர் உயரத்தில் அமைந்துள்ள பாடி படவட்டம்மன் கோயிலின் புவியியல் ஆள்கூறுகள், ஆகும்.  
தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற இக்கோயில், பாடி பகுதியில் டி. வி. எஸ். குழும தொழிற்சாலைகளுக்கு அருகில் அமையப் பெற்றுள்ளது.
# பெர்க்கிலியம்(III) ஆக்சிகுளோரைடு

**பெர்க்கிலியம்(III) ஆக்சிகுளோரைடு** (*Berkelium(III) oxychloride*) BkOC என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். பெர்க்கிலியம், குளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.
# பெர்க்கிலியம்(III) ஆக்சிகுளோரைடு

## இயற்பியல் பண்புகள்

அதிவெளிர் பச்சை நிறப் படிகங்களாக பெர்க்கிலியம்(III) ஆக்சிகுளோரைடு உருவாகிறது.
# பெர்க்கிலியம்(III) ஆக்சிபுரோமைடு

**பெர்க்கிலியம்(III) ஆக்சிபுரோமைடு** (*Berkelium(III) oxybromide*) BkOBr என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். பெர்க்கிலியம், புரோமின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.
# பெர்க்கிலியம்(III) ஆக்சிபுரோமைடு

## தயாரிப்பு

பெர்க்கிலியம் முப்புரோமைடு, ஐதரசன் புரோமைடு மற்றும் H2O ஆகியவற்றின் நீராவி கலவையின் செயல்பாட்டின் மூலம் பெர்க்கிலியம்(III) ஆக்சிபுரோமைடு தயாரிக்கப்படுகிறது.
# பெர்க்கிலியம்(III) ஆக்சிபுரோமைடு

## இயற்பியல் பண்புகள்

பெர்க்கிலியம்(III) ஆக்சிபுரோமைடு படிகங்களாக உருவாகிறது.
# கேடிஎம் கொமுட்டர் வடக்கு பகுதி

**கேடிஎம் கொமுட்டர் வடக்கு பகுதி** (மலாய்: *KTM Komuter Sektor Utara* ஆங்கிலம்: *KTM Komuter Northern Sectorr*; சீனம்: 马来亚铁道通勤铁路北马区); என்பது தீபகற்ப மலேசியாவின் வடக்குப் பகுதி நகரங்களுக்கு இடையிலான மின்சாரத் தொடருந்து சேவைகளை வழங்கும் கேடிஎம் கொமுட்டர் சேவையின் வடக்குப் பகுதியைக் குறிப்பதாகும். மலாயா தொடருந்து நிறுவனம் (*Keretapi Tanah Melayu Berhad*) (**KTMB**) எனும் நிறுவனத்தின் 5 சேவைகளில் இந்தச் சேவையும் ஒன்றாகும்.  
கேடிஎம் கொமுட்டர் சேவை பன்முக மின்சாரத் தொடருந்துகளை (*Electric Multiple-Unit*) (**EMU**) பயன்படுத்துகிறது. இதுவே மலேசிய தொடருந்து நிறுவனத்தால் இயக்கப்பட்ட முதலாவது மின்சாரத் தொடருந்து சேவையாகும். இதற்குப் பின்னர்தான் கேடிஎம் இண்டர்சிட்டி (*KTM Intercity*); கேடிஎம் இடிஎஸ் (*KTM ETS*); ஆகிய இரு சேவைகளும் பயன்பாட்டிற்கு வந்தன.
# கேடிஎம் கொமுட்டர் வடக்கு பகுதி

## பொது

2014 டிசம்பர் மாதம் - மின்மயமாக்கல்; மற்றும் இரட்டை தண்டவாளத் திட்டம் நிறைவு அடைந்ததைத் தொடர்ந்து 2015 செப்டம்பர் 11-ஆம் தேதி இந்தச் சேவை அறிமுகப்படுத்தப்பட்டது. இந்தச் சேவை பின்னர் தொடருந்து நிலையத்தில் இருந்து வரை கேடிஎம் இடிஎஸ் சேவை என நீட்டிக்கப்பட்டது.  
தற்போது, கேடிஎம் கொமுட்டர் தொடருந்துகள் வடக்கு பகுதியில் இரண்டு வழித்தடங்களைக் கொண்டுள்ளது; அதாவது – வழித்தடம்; மற்றும் – வழித்தடம்.  
அத்துடன் கேடிஎம் இடிஎஸ் சேவையின் மற்ற வழித்தடங்களையும் கேடிஎம் கொமுட்டர்பகிர்ந்து கொள்கின்றது. கேடிஎம் இடிஎஸ் தொடருந்துகளால் சேவை செய்யப்படாத நிலையங்களுக்கு கேடிஎம் கொமுட்டர் தொடருந்துகள் செல்கின்றன.
# கேடிஎம் கொமுட்டர் வடக்கு பகுதி

## வழித்தடங்கள், நிலையங்கள்

கேடிஎம் கொமுட்டர் வடக்குப் பிரிவு இரண்டு வழித்தடங்களைக் கொண்டுள்ளது:  
- –
- –  
| **நிலையம்** | **நடைபாதை** | '''
நிறுத்தம்''' | '''
நிறுத்தம்''' | **குறிப்புகள்** |
| --- | --- | --- | --- | --- |
| **** | 2 தீவு நடைபாதைகள் | ● | வடக்குப் பகுதியின் இறுதி நிலையம் |  |
| **பிக்கிட் கெத்ரி** | 2 தீவு நடைபாதைகள் | ● |  |  |
| **ஆராவ்** | 2 தீவு நடைபாதைகள் | ● |  |  |
| **கொடியாங்** | 2 பக்க நடைபாதைகள் | ● |  |  |
| **அனாக் புக்கிட்** | 2 பக்க நடைபாதைகள் | ● | 5 முதல் 8 நிமிடங்களில் சுல்தான் அப்துல் அலிம் வானூர்தி நிலையம் |  |
| **அலோர் ஸ்டார்** | 2 பக்க நடைபாதைகள் | ● |  |  |
| **கோபா** | 2 பக்க நடைபாதைகள் | ● |  |  |
| **குரூண்** | 2 தீவு நடைபாதைகள் | ● |  |  |
| சுங்கை பட்டாணி | 2 பக்க நடைபாதைகள் | ● |  |  |
| தாசேக் குளுகோர் | 1 தீவு நடைபாதை 1 பக்க நடைபாதை | ● |  |  |
| **புக்கிட் மெர்தாஜாம்** | 2 தீவு நடைபாதைகள் | ● | இடமாற்று நிலையம் |  |
| புக்கிட் தெங்கா | 2 தீவு நடைபாதைகள் | ● |  |  |
| **பட்டர்வொர்த்** | 2 தீவு நடைபாதைகள் | ● | ● | ஜார்ஜ் டவுன் நகருக்கு ரேபிட் பெரி மூலம் அணுகல்; இடமாற்றம். |
| புக்கிட் தெங்கா | 2 தீவு நடைபாதைகள் | ● |  |  |
| **புக்கிட் மெர்தாஜாம்** | 2 தீவு நடைபாதைகள் | ● | இடமாற்று நிலையம் |  |
| சிம்பாங் அம்பாட் | 2 பக்க நடைபாதைகள் | ● |  |  |
| நிபோங் திபால் | 2 பக்க நடைபாதைகள் | ● |  |  |
| பாரிட் புந்தார் | 2 பக்க நடைபாதைகள் | ● |  |  |
| பாகன் செராய் | 2 பக்க நடைபாதைகள் | ● |  |  |
| 2 தீவு நடைபாதைகள் | ● |  |  |  |
| - | 2 பக்க நடைபாதைகள் | ● |  |  |
| - | **** | 2 தீவு நடைபாதைகள் | ● | நீல வழித்தடத்தின் தெற்கு முனைய நிறுத்தம் |
# ஆக்டினியம் ஆக்சிபுளோரைடு

**ஆக்டினியம் ஆக்சிபுளோரைடு** (*Actinium oxyfluoride*) AcOF என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். இச்சேர்மம் கதிரியக்கப் பண்பு கொண்டதாகும். கால்சியம் புளோரைடு கட்டமைப்பில் ஆக்டினியம் ஆக்சிபுளோரைடு படிகமாகிறது. ஆக்டினியம் புளோரைடுடன் அமோனியா, நீர் ஆகியவற்றை சேர்த்து வினைபுரியச் செய்தால் ஆக்டினியம் ஆக்சிபுளோரைடு உருவாகிறது. It can be obtained by reacting actinium fluoride with ammonia and water:  
: AcF<sub>3</sub> + 2 NH<sub>3</sub> + H<sub>2</sub>O → AcOF + 2 NH<sub>4</sub>F  
இவ்வினை 1200 பாகை செல்சியசு வெப்பநிலையில் மட்டுமே முழுமையடையும். குறைந்த வெப்பநிலையில் வினைக்குட்படாத AcF<sub>3</sub> எஞ்சியிருக்கும். அமோனியம் புளோரைடு சிதைவடைந்து அமோனியமாகவும் ஐதரசன் புளோரைடாகவும் மாறும். குறைவான வெப்பநிலையில் இவைமீண்டும் சேர்கின்றன.
# பாம்பே அல்வா

**பாம்பே அல்வா** ஒரு பிரபலமான இந்திய நாட்டின் இனிப்பு ஆகும். இந்த அல்வா **கராச்சி அல்வா** அல்லது **பாம்பே கராச்சி அல்வா** என்றும் அழைக்கப்படுகிறது. சோள மாவு, தண்ணீர், வெண்ணெய் அல்லது நெய் மற்றும் சர்க்கரை ஆகியவற்றால் ஆனது பாம்பே அல்வா. பாம்பே அல்வா பொதுவாக ஆரஞ்சு, சிவப்பு அல்லது பச்சை நிறத்திலிருக்கும். மேலும் ஏலக்காய் மற்றும் நெய்யுடன் சேர்த்து தயாரிக்கப்படும் போது சுவையாக இருக்கும். இது நீண்ட காலம் கெட்டுபோகாமல் இருக்கும் தன்மையுடையது.  
பாக்கித்தானின் கராச்சி என்ற நகரத்தில் உருவானது இந்த அல்வா, ஆனால் மும்பையில் (அப்போது பாம்பே) பிரபலமடைந்தது. இரண்டும் துறைமுக நகரங்கள் ஆகும். பாக்கித்தான் நாட்டின் கராச்சி பகுதியிலிருந்து குடியேறியவர்கள் மும்பையில் குடியேறினர். இந்தியப் பிரிவினைக்குப் பிறகு கராச்சியில் குடிபெயர்ந்த அல்வாய்கள் எனப்படும் இனிப்பு தயாரிப்பாளர்களால் இந்த இனிப்பு பம்பாய்க்கு கொண்டு வரப்பட்டு பிரபலப்படுத்தப்பட்டது.
# பாம்பே அல்வா

## மேலும் பார்க்கவும்

- அல்வா
# கொல்கத்தா பெருநகர மேம்பாட்டுக் குழுமம்

**கொல்கத்தா பெருநகர மேம்பாட்டுக் குழுமம்** (*Kolkata Metropolitan Development Authority*) (சுருக்கமாக:**KMDA**) கொல்கத்தா பெருநகரப் பகுதியை திட்டமிடுவதற்கும், மேம்பாட்டிற்குமான மேற்கு வங்க அரசின் சட்டபூர்வமான அமைப்பாகும். 1970ம் ஆண்டில் நிறுவபட்ட இந்த அமைப்பு நகர்புற வளர்ச்சி மற்றும் உள்ளாட்சி விவகாரங்களுக்கான துறையின் கீழ் இயங்குகிறது.
# கொல்கத்தா பெருநகர மேம்பாட்டுக் குழுமம்

## பணிகள்

இதன் பணி பன்முகத் தன்மைகளைக் கொண்டது. கொல்கத்தா பெருநகரப் பகுதியை திட்டமிடுவதற்கும், புதிய பகுதிகளை சேர்ப்பதற்கும், பெருநகரப் பகுதியின் உட்கட்டமைப்பை பலப்படுத்துவதற்கும், தொடர்ந்த வளர்ச்சிக்காக திட்டமிடுவதற்கும், மேலும் குடிநீர், வடிகால், கழிவு மேலாண்மை போன்ற அடிப்படை சேவைகளை வழங்குகிறது. இது கொல்கத்தா பெருநகர திட்டமிடல் குழுவின் (KMPC) தொழில்நுட்ப செயலகமாகும். இந்த முக்கிய செயல்பாட்டு பகுதிகள் தவிர, பிற பொதுத்துறை துறைகள் மற்றும் முகமைகள் சார்பாக ஆலோசனை சேவைகளை வழங்குவதிலும், திட்டங்களை செயல்படுத்துவதிலும் கொல்கத்தா பெருநகர மேம்பாட்டுக் குழுமம் ஈடுபட்டுள்ளது.
# கொல்கத்தா பெருநகர மேம்பாட்டுக் குழுமம்

## கொல்கத்தா பெருநகர வளர்ச்சிக் குழுமத்தின் நிர்வாகம்

கொல்கத்தா பெருநகர வளர்ச்சிக் குழுமம் 11 உறுப்பினர் மன்றத்தைக் கொண்டது. இக்குழுவில் அரசால் நியமிக்கப்பட்ட மக்கள் பிரதிநிதிகளும் மற்றும் அரசு அதிகாரிகளும் உள்ளனர். மேற்கு வஙக நகர்புற வளர்ச்சி மற்றும் உள்ளாட்சி விவகாரங்களுக்கான அமைச்சர் இக்குழுவின் அலுவல்சாரா தலைவராக செயல்படுவர்.
# கொல்கத்தா பெருநகர மேம்பாட்டுக் குழுமம்

## கொல்கத்தா பெருநகர குழுமப் பகுதிகள்

| அதிகார வரம்பு |
| --- |
# கொல்கத்தா பெருநகர மேம்பாட்டுக் குழுமம்

## குறிப்பிடத்தக்க திட்டங்கள்

| மேம்பாடு | இடம் | தொடங்கிய நாள் | முடிவடைந்த நாள் | குறிப்புகள் |
| --- | --- | --- | --- | --- |
| பதுலி மிதக்கும் சந்தை | பதுலி | 2018 |  |  |
| வைஷ்ணவ்கத்தா பதுலி நகரியம் | கரியா |  |  |  |
| பேடிபாரா சுரங்கப்பாதை | தெற்கு டம் டம் |  |  |  |
| தட்சனேஸ்வர் வான் நடைபாதை | தட்சினேஸ்வரம் | 2015 | 2018 |  |
| கொல்கத்தா மையப் பேருந்து அமைப்பு | உல்டாங்கா - கிழக்கு பெருநகர புறவழிச்சாலை - காரியா | 2011 | செயல்பாட்டில் |  |
| கொல்கத்தா கண் | ஹூக்ளி ஆற்றின் முன்பகுதி | 2011 | துவக்கப்படவில்லை |  |
| கொல்கத்தா மேற்கு பன்னாட்டு நகரம் | ஹவுரா | 2006 | செயல்பாட்டில் உள்ளது |  |
| கொல்கத்தா மில்லேனியம் பூங்கா | ஸ்டிரண்ட் சாலை | 1999 |  |  |
| நஸ்ருல் மன்சா | இரவீந்திர சரோவர் | 1980 |  |  |
| பனிஹட்டி படகுத் துறை | பனிஹட்டி | 2014 |  |  |
| மா பறக்கும் பாலம் | இ. எம். புறவழிச்சாலலை - பூங்கா வட்டம் | 2010 | 2015 |  |
| வெள்ள நீர் வடிகால் அமைப்பு | டம் டம் |  |  |  |
| மேற்கு வங்காள டெலி அகாதமி | பருய்பூர் | 2022 | } |  |
# கொல்கத்தா பெருநகர மேம்பாட்டுக் குழுமம்

## இதனையும் காண்க

- கொல்கத்தா பெருநகரப் பகுதி
# தட்சினேஸ்வரம்

**தட்சினேஸ்வரம்** (*Dakshineswar*), இந்தியாவின் மேற்கு வங்காள மாநிலத்தில் வடக்கு 24 பர்கனா மாவட்டத்தில் உள்ள நகராட்சி ஆகும். இது கொல்கத்தா பெருநகரப் பகுதியில் அமைந்துள்ளது. இவ்வூரில் பாயும் ஹூக்ளி ஆற்றின் கரையில் அமைந்த, இராமகிருஷ்ணர் வழிபட்ட தட்சினேஸ்வரம் காளி கோயில் உள்ளது. இது கொல்கத்தாவிற்கு வடக்கே 12.1 கிலோ மீட்டர் தொலைவில் உள்ளது. இதனருகே ஹூக்ளி ஆற்றின் மறுகரையில் பேலூர் இராமகிருஷ்ண மடம் அமைந்துள்ளது.
# தட்சினேஸ்வரம்

## போக்குவரத்து

தட்சினேஸ்வரம் தொடருந்து நிலையம், சியால்டா இரயில் நிலையம் நிலையத்திலிருந்து 13 கிலோ மீட்டர் தொலைவில் உள்ளது.
தட்சினேஸ்வரம்-பேலூர் இராமகிருஷ்ண மடத்தை இணைப்பதற்கு, ஹூக்ளி ஆற்றைக் கடக்க படகு சேவைகள் உள்ளது.
# மராத்தா மந்திர்

**மராத்தா மந்திர்** (*Maratha Mandir*) என்பது இந்திய நாட்டின், மகாராட்டிரா மாநிலத்தின், மும்பை மாநகராட்சியின், மராத்தா மந்திர் மார்க்கில் அமைந்துள்ள ஒரு திரையரங்கம் ஆகும். இத்திரையரங்கு 1958 ஆம் ஆண்டு அக்டோபர் மாதம் 16 ஆம் தேதி அன்று திறக்கப்பட்டது. 1000 இருக்கைகளைக் கொண்டுள்ளது. 1960 ஆம் ஆண்டு மற்றும் 1970 ஆம் ஆண்டுகளில், ஆடம்பரமான திரைப்பட வெளியீட்டு விழாக்களுக்கு பெயர் பெற்றது இத்திரையரங்கம் ஆகும். ஆனால் மல்டிபிளெக்சு என்ற தொழில்நுட்பத்தின் அறிமுகம் *"வர்க்க"* பார்வையாளர்களை இத்திரையரங்க வரலாற்றில் இருந்து திசை திருப்பியது. 1995 ஆம் ஆண்டு பிப்ரவரி மாதம் 19 ஆம் தேதியன்று வெளியான *தில்வாலே துல்கனியா லே சாயேங்கே* என்ற திரைப்படம் 1009 வாரங்கள் திரையிடப்பட்டதன் பின்னர் 2015 ஆம் ஆண்டு பிப்ரவரி மாதம் 19 ஆம் தேதி இத்திரையரங்கத்தில் வெளியிடப்பட்டு சாதனை படைத்ததாக அறியப்படுகிறது. 2019 ஆம் ஆண்டு செப்டம்பர் வரை, படம் தொடர்ந்து 1230 வாரங்கள் ஓடிக்கொண்டிருக்கிறது. இந்த திரையரங்கம் மும்பையின் புகழ்பெற்ற அடையாளங்களில் ஒன்றாகும்.
# மராத்தா மந்திர்

## மேலும் பார்க்கவும்

- சாருக்கான்
# கலிபோர்னியம்(III) ஆக்சிபுரோமைடு

**கலிபோர்னியம்(III) ஆக்சிபுரோமைடு** (*Californium(III) oxybromide*) CfOBr என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். கலிபோர்னியம், ஆக்சிசன், புரோமின் ஆகிய தனிமங்கள் சேர்ந்து இச்சேர்மம் உருவாகிறது.
# கலிபோர்னியம்(III) ஆக்சிபுரோமைடு

## தயாரிப்பு

கலிபோர்னியம்(III) ஆக்சைடுடன் ஐதரசன் புரோமைடைச் சேர்த்து வினைபுரியச் செய்தால் கலிபோர்னியம்((III) ஆக்சிபுரோமைடு உருவாகிறது.
# கலிபோர்னியம்(III) ஆக்சிபுரோமைடு

## பண்புகள்

கலிபோர்னியம்(III) ஆக்சிபுரோமைடு CfOCl உடன் ஒத்த கட்டமைப்பை கொண்டுள்ளது. இவ்விரண்டும் ஒரே முறையில் தயாரிக்கப்படுகின்றன.
# அத்வைத கதநாயக்கு

**அத்வைத கதநாயக்கு** (*Adwaita Gadanayak*) இந்தியாவைச் சேர்ந்த ஒரு சிற்பியாவார்.
# அத்வைத கதநாயக்கு

## வாழ்க்கைக் குறிப்பு

புவனேசுவரில் உள்ள கலிங்கா தொழில்துறை தொழில்நுட்ப நிறுவனத்தில் சிற்பக்கலை பள்ளியின் தலைவராக இவர் இருந்தார். கலாச்சார அமைச்சகத்தின் கீழ் உள்ள நவீன கலைக்கான தேசிய காட்சியகத்தின் பொது இயக்குனராகவும் இவர் உள்ளார்.
# அத்வைத கதநாயக்கு

## வேலை

இராச்காட்டில் உள்ள மகாத்மா காந்தியின் உப்புச் சத்தியாகிரகம் சிலை, தேசிய காவல் நினைவகத்தில் உள்ள மைய நினைவு கட்டமைப்பு மற்றும் தேசிய போர் நினைவு வளாகத்தில் உள்ள சுபாசு சந்திர போசின் சிலை ஆகியவை இவரது செதுக்கல்கள் மற்றும் கருத்துகளில் அடங்கும்.
# கருந்தோள் பருந்து

**கருந்தோள் பருந்து** (*எலானசு கேரூலியசு*) என்பது பாறுக் குடும்பத்தைச் சேர்ந்த ஒரு சிறிய பகலாடி கொன்றுண்ணிப் பறவையாகும். மிகவும் சிறிய கரைவணைகளைப் போல திறந்த புல்வெளிகள் மீது வட்டமிடும் பழக்கத்துக்கு பிரபலமானது. இவை பாலியர்டிக் (வடமேற்குக் கடற்கரை நாடுகள்) மற்றும் ஆப்ரோட்ரோபிகல் (சகாராவுக்கு தெற்கில் உள்ள ஆப்பிரிக்கா) பறவை இனங்களுடனும், சில நேரங்களில் ஆத்திரேலிய சிறிய கரும்பருந்து மற்றும் வட மற்றும் தென் அமெரிக்காவின் வெள்ளை வால் பருந்து (*எலானசு லியூகுரஸ்*) ஆகியவற்றுடன் இணைந்து கலப்பினத்தை உருவாக்குகின்றன. இந்த பருந்து தனித்துவமானது, நீண்ட இறக்கைகள் கொண்டது; வெள்ளை, சாம்பல், கருப்பு இறகுகள்; சிவப்பு கருவிழிகளுடன் ஆந்தை போன்ற முன்னோக்கி எதிர்கொள்ளும் கண்கள் கொண்டது. ஆந்தை போன்ற நடத்தையானது ஆத்திரேலியாவில் உள்ள இதன் உறவு இனமான லெட்டர் விங்ஸ் பருந்தில் (*எலானஸ் ஸ்கிரிப்டஸ்*) இன்னும் கூடுதலாக காணப்படுகிறது. கருந்தோள் பருந்துகள் முதன்மையாக சமவெளிகளில் காணப்பட்டாலும், இவை சில நேரங்களில் ஆசியாவின் உயரமான பகுதிகளில் மலைகளின் புல்வெளி சரிவுகளிலும் காணப்படுகின்றன. அவை வலசை சென்றவை அல்ல, என்றாலும் புயல் போன்றவற்றாலும், உணவு தேவைக்காவும் அலையும் நிலைக்கு உள்ளானவை. கொறிணிகளின் எண்ணிக்கையில் அவ்வப்போது ஏற்படும் எழுச்சியை இவை நன்கு பயன்படுத்திக் கொள்கின்றன. மேலும் பெரும்பாலான வேட்டையாடிகளைப் போலன்றி ஒரே ஆண்டில் பல குஞ்சுகளை வளர்க்கின்றன. தெற்கு ஐரோப்பாவில் இவற்றின் எண்ணிக்கை மனித நடவடிக்கைகளின், குறிப்பாக வேளாண்மை, கால்நடை வளர்ப்பு ஆகியவற்றின் எதிரொளியாக உயர்ந்துள்ளது.  
1789 ஆம் ஆண்டில் பிரெஞ்சு இயற்கை ஆர்வலர் ரெனே லூயிச் டெஸ்ஃபோன்டைன்ஸ் என்பவரால் கருந்தோள் பருந்து விவரிக்கபட்டு, *ஃபால்கோ கேருலியஸ்* என்ற இருமொழி பெயர் வழங்கப்பட்டது. 1809 ஆம் ஆண்டில் பிரெஞ்சு விலங்கியல் வல்லுநர் ஜூல்ஸ்-சீசர் சாவிக்னியால் அறிமுகப்படுத்தப்பட்ட *எலனஸ்* பேரினத்தில் உள்ள நான்கு இனங்களில் இதுவும் ஒன்றாகும்.  
இதில் மூன்று துணையினங்கள் உள்ளன:  
- *ஈ. சி. கேருலியஸ்* ( டெஸ்ஃபோன்டைன்ஸ், 1789) - தென்மேற்கு ஐபீரிய தீபகற்பம், ஆப்பிரிக்கா, தென்மேற்கு அரேபியா
- *ஈ. சி. வோசிஃபெரஸ்* ( லாதம், 1790) - பாக்கித்தான் முதல் கிழக்கு சீனா, மலாய் தீபகற்பம் மற்றும் இந்தோசீனா வரை.
- *ஈ. சி. ஹைபோலூகஸ்* கோல்ட், 1859 – பெரிய மற்றும் சிறு சுண்டாத் தீவுகள், பிலிப்பைன்ஸ், சுலாவெசி மற்றும் நியூ கினியா
# கருந்தோள் பருந்து

## விளக்கம்

காக்கையைவிட சற்று சிறிய இப்பறவையானது சுமார் 32. செ.மீ நாளம் கொண்டது. கருந்தோள் பருந்து நீண்ட இறக்கைகள் கொண்டது. இதன் உடல் பெரும்பாலும் சாம்பல் அல்லது வெண்மை நிறத்தில் இருக்கும். தோள்பட்டை, இறக்கை முனைகள், கண் பட்டை போன்றவை கருப்பாக இருக்கும். பறவை அமரும் போது வல்லூறுவின் இறக்கைகள் போன்று வாலுக்கு அப்பால் நீண்டிருக்கும். பறக்கும்போது, குட்டையான மற்றும் சதுரமான வால் தெரியும், மேலும் இதற்கு *மில்வஸ்* பேரினத்தின் வழக்கமான பருந்துகளைப் போல பிளவுபட்ட வால் இல்லை. பெரும்பாலும் சாலையோரக் கம்பிகளில் இது அமர்ந்திருக்கும் போது, அடிக்கடி தன் இறக்கைகளைச் சரிசெய்து, தன்னைத்தானே சமநிலைப்படுத்திக் கொள்வது போல் தன் வாலை மேலும் கீழும் அசைக்கிறது. இரு பாலினங்களுக்கும் இறகுகள் ஒரே மாதிரியாக இருக்கும். இவற்றிற்கு உள்ள பெரிய முன்னோக்கிய கண்கள் ஒரு எலும்பின் பாதுகாப்பின் கீழ் உள்ளன அது கண்களுக்கு நிழல் தரும்; இவற்றுக்கு உள்ள வெல்வெட்டு போன்ற இறகுகள் மற்றும் எதிரெதிரிணைக் கால் விரல்களையுடைய அடிகள் போன்றவை ஆந்தைகளுடன் ஒத்த பண்புகள் ஆகும். பருவகால கொறிணிகளின் எண்ணிக்கை கூடுதலக இருக்கும் சவன்னா வாழ்விடங்களில் வாழ்வதற்கு ஏற்றதாக இதன் இந்தப் பண்புகள் உள்ளதாக கருதப்படுகிறது. இத்தகைய உணவு வகைகள் ஆந்தைகளால் விரும்பப்படுகின்றன.
# கருந்தோள் பருந்து

## பரவலும் வாழ்விடமும்

கருந்தோள் பருந்து முதன்மையாக துணை- சகாரா ஆப்பிரிக்கா மற்றும் வெப்பமண்டல ஆசியாவில் உள்ள திறந்த வெளி மற்றும் அரை பாலைவனங்களில் காணப்படும் ஒரு பறவை இனமாகும். ஆனால் இது ஐரோப்பாவிற்குள் எசுபானியா மற்றும் போர்ச்சுகலிலும் கால் பதித்துள்ளது. இந்த இனங்கள் தெற்கு ஐரோப்பாவிலும் ஒருவேளை மேற்கு ஆசியாவிலும் விரிவடைந்திருப்பதாக தோன்றுகிறது. ஐரோப்பாவில் இவற்றின் இனப்பெருக்கம் பற்றிய முதல் பதிவுகள் 1860 களில் காணப்படுகின்றன. பின்னர் இவை மிகவும் பரவலாகி, இவற்றின் எண்ணிக்கை அதிகரித்து வருகிறது. நில பயன்பாட்டு மாற்றங்கள், குறிப்பாக வேளாண் மற்றும் மேய்ச்சல் நிலம் ஆகியவை இந்த இனங்களுக்கு உதவியதாக உள்ளதாக கருதப்படுகிறது.  
முக்கியமாக இவை சமவெளிகளில் காணப்பட்டாலும், சிக்கிமில் , நீலகிரி (தொட்டபெட்டா, ), நாகாலாந்து ஆகிய பகுதிகளில் அதிக உயரத்தில் காணப்படுகின்றன.  
இவை மேற்குத் தொடர்ச்சி மலைகள் போன்ற சில பகுதிகளுக்கு குளிர்காலத்தில் வருவதாக கூறப்படுகிறது.
# கருந்தோள் பருந்து

## நடத்தையும், சூழலியலும்

கருந்தோள் பருந்து அதன் வாழுப் பரப்பில் ஆண்டின் வெவ்வேறு காலங்களில் இனப்பெருக்கம் செய்கிறது. இந்தியாவில் ஆண்டு முழுவதும் கூடு கட்டுவது குறிப்பிடப்பட்டாலும், இவை ஏப்ரல், மே மாதங்களில் இனப்பெருக்கம் செய்வதில்லை. ஆண் பறவைகள் தங்களுக்கான பிரதேசங்களை அமைத்துக்கொண்டு, மற்ற ஆண் பறவைகளின் போட்டியிலிருந்து அப்பகுதியைப் பாதுகாக்கின்றன. பெண் பறவைகள் ஆண் பறவைகளின் பிரதேசங்களுக்குள் செல்கிறன. ஆபிரிக்காவில் நடத்தப்பட்ட ஆய்வுகளில் பெண் பறவைகளை விட ஆண் பறவைகளே கூடுதல் எண்ணிக்கையில் இருப்பதாக கண்டறியப்பட்டுள்ளது. காதலூடாட்ட ஒலி மற்றும் துரத்தல்களுக்குப் பிறகு ஜோடிகள் உருவாகின்றன. பின்னர் இவை அடிக்கடி இணைகின்றன. சிறு மரங்களில் ஒன்பது மீட்டர் உயரத்துக்குள்ளாகவே கூடு கட்டுகின்றன. அதில் 3 அல்லது 4 முட்டைகள் இடப்படுகின்றன. கூடு கட்டுவதில் ஆணை விட பெண் அதிக முயற்சி எடுக்கிறது. முட்டைகள் வெளிர் நிறமாக அடர் சிவப்பு, புழுப்பு நிற புள்ளிகளுடன் இருக்கும். பெற்றோர் இரண்டும் அடைகாக்கும் ஆனால் குஞ்சுகள் குஞ்சு பொரிக்கும்போது, ஆண் பறவை உணவுக்காக அதிக நேரத்தை செலவிடுகிறது. பெண் பறவை துவக்கத்தில் குஞ்சுகளுக்கு உணவளிக்கிறது. சில சமயங்களில் கூட்டுக்கு அருகில் வேட்டையாடுகின்றன. ஆனால் பின்னர் குஞ்சுகளுக்கு ஆண் பறவையே உணவை அளிக்கும். இளம் பறவைகள் தானாக வேட்டையாக கற்கும் வரை அதாவது சுமார் 80 நாட்களுக்கு உணவிற்காக தந்தையையே சார்ந்து இருக்கும். முதலில் அமர்ந்த இடத்திலிருந்தும் பின்னர் பறக்கும் நிலையிலும் உணவை தந்தையிடம் பெறுகின்றன. இளம் பறவைகளின் மேல் பகுதியிலும் மார்பகத்திலும் சிவப்பு கலந்த பழுப்பு நிற இறகுகள் இருக்கும். இவை இளம் பறவைகளுக்கு ஓரளவு உருமறைப்பை வழங்குவதாக கருதப்படுகிறது.  
இவற்றின் இரையில் வெட்டுக்கிளிகள், சிள்வண்டுகள் மற்றும் பிற புழு பூச்சிகள், பல்லிகள், கொறிணிகள் போன்றவை உள்ளன. காயமடைந்த பறவைகள், சிறிய பாம்புகள், தவளைகளும் இவற்றின் உணவாக பதிவாகியுள்ளன. கருந்தோள் பருந்து வேட்டையாடும் போது மெதுவாக பறக்கிறது, ஆனால் இது கரைவணை போல வட்டமிடும். பறந்துகொண்டே இரையை வேட்டையாடுவது அரிதான சந்தர்ப்பங்களில் அறியப்படுகிறது. தென்னாப்பிரிக்காவில், இவை உணவுக்காக சாலையோரங்களை விரும்புவதாகத் தோன்றுகிறது. இதனால் சில சமயங்களில் வாகனங்கள் மோதி இறக்கின்றன.  
இந்தப் பறவைகள் 15 முதல் 35 (ஐரோப்பாவில் அதிக எண்ணிக்கையில் ) கொண்ட குழுக்களாக ஒரு பெரிய மரத்தில் ஒன்றுகூடுகின்றன. இவை மிகவும் அமைதியானவை. இவற்றின் பதிவுசெய்யப்பட்ட அழைப்புகளில் அதிக ஒலி எழுப்பும் சத்தம் அல்லது மென்மையான சீழ்கை ஆகியவை அடங்கும். அவை முக்கியமாக இனப்பெருக்க காலத்திலும், பறவைகள் தங்கும் இடத்திலும் ஒரி எழுப்புகின்றன. ஒரு வகை உருளைப்புழு, *Physaloptera acuticauda*, தென்னாப்பிரிக்காவில் உள்ள இனத்தின் ஒட்டுண்ணியாக பதிவு செய்யப்பட்டுள்ளது.  
கருந்தோள் பருந்தின் மென்மையான இறகுகளில் சில புல் விதைகள் ஒட்டிக்கொள்ள்கின்றன. அவை இவற்றினால் உதிர்க்கப்படலாம். இருப்பினும், அத்தகைய விதைகள் இவற்றின் இறக்கைகளில் சிக்கிக்கொள்ளும் அபாயம் உள்ளது.
# நிபோங் திபால் தொடருந்து நிலையம்

**நிபோங் திபால் தொடருந்து நிலையம்** (ஆங்கிலம்: *Nibong Tebal Railway Station* மலாய்: *Stesen Keretapi Nibong Tebal*); சீனம்: 武吉登雅火车站) என்பது தீபகற்ப மலேசியா, பினாங்கு, தென் செபராங் பிறை மாவட்டம், நிபோங் திபால் நகரில் உள்ள ஒரு தொடருந்து நிலையம் ஆகும். இந்த நிலையம் நிபோங் திபால் நகரத்திற்கும்; மற்றும் தென் செபராங் பிறை மாவட்டத்தின் சுற்றுப் புறங்களுக்கும் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பினாங்கு மாநிலத்தின் நிபோங் திபால் நகரில் இந்த நிலையம் உள்ளது.
# நிபோங் திபால் தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், நிபோங் திபால் நகரில் புதிய தொடருந்து நிலையம் கட்டப்பட்டது. 2015-இல் செயல்படத் தொடங்கிய இந்த நிலையம் கேடிஎம் கொமுட்டர்; கேடிஎம் இடிஎஸ் தொடருந்துகளால் சேவை செய்யப் படுகிறது.
# நிபோங் திபால் தொடருந்து நிலையம்

## நிபோங் திபால் நகரம்

நிபோங் திபால் நகரம் பினாங்கு, மாநிலத்தில் செபராங் பிறை பகுதியில் வளர்ச்சி பெற்றுவரும் ஒரு நகரம் ஆகும். இந்த நகரத்திற்கு அருகாமையில் பத்து காவான் நகரமும், பேராக் மாநிலத்தின் பாரிட் புந்தார் நகரமும், கெடா மாநிலத்தின் செர்டாங் நகரமும் உள்ளன.  
இந்த நகரம் ஓர் அமைதியான நகரம். இந்த நகரத்தைச் சுற்றிலும் செம்பனைத் தோட்டங்கள் உள்ளன. முன்பு இந்தத் தோட்டங்கள் ரப்பர் தோட்டங்களாக இருந்தன. ஆயிரக் கணக்கான தமிழர்கள் அந்தத் தோட்டங்களில் வேலை செய்தனர். நில மேம்பாட்டுத் திட்டங்களின் காரணமாக, அங்கு வேலை செய்த தமிழர்கள், வேறு இடங்களுக்கு மாறிச் சென்று விட்டனர்.
# நிபோங் திபால் தொடருந்து நிலையம்

## நிபோங் திபால் நகரம்

### தொடருந்து இருப்புப் பாலம்

நிபோங் திபால் நகரின் அருகில் கிரியான் ஆறு செல்கிறது. இந்த ஆறு மலாக்கா நீரிணையில் கலக்கிறது. ஆற்றின் முகத்துவாரத்தில் பல மீன்பிடி கிராமங்கள் உள்ளன. அங்கு பெரும்பாலும் மலாய்க்காரர்களும் சீனர்களும் வாழ்கின்றனர்.  
நிபோங் திபால் நகருக்கு பழைய சாலையின் வழியாக வருபவர்கள், ஒரு தொடருந்து இருப்புப் பாலத்தைக் கடந்து வரவேண்டும். இந்தப் பாலம் வரலாற்றுப் பின்னணிகளைக் கொண்டது.
# கலிபோர்னியம்(III) ஆக்சியயோடைடு

**கலிபோர்னியம்(III) ஆக்சியயோடைடு** (Californium(III) oxyiodide) CfOI என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். கலிபோர்னியம், ஆக்சிசன், அயோடின் ஆகிய தனிமங்கள் சேர்ந்து இச்சேர்மம் உருவாகிறது.
# கலிபோர்னியம்(III) ஆக்சியயோடைடு

## தயாரிப்பு

கலிபோர்னியம்(III) ஆக்சைடு சேர்மத்துடன் ஐதரசன் அயோடைடைச் சேர்த்து சூடுபடுத்தினால் கலிபோர்னியம்(III) ஆக்சியயோடைடு உருவாகிறது.
# கலிபோர்னியம்(III) ஆக்சியயோடைடு

## பண்புகள்

கலிபோர்னியம்(III) ஆக்சிபுரோமைடு, கலிபோர்னியம்(III) ஆக்சிகுளோரைடு ஆகியவற்றுடன் கலிபோர்னியம்(III) ஆக்சியயோடைடு ஒத்த கட்டமைப்பை கொண்டுள்ளது. இவையனைத்தும் ஒரே முறையில் தயாரிக்கப்படுகின்றன. கலிபோர்னியம்(III) ஆக்சியயோடைடு கருப்புநிற படிகங்களாகத் தோன்றுகிறது.
# நாராயண் பலேகர்

**நாராயண் பலேகர்** (*Narayan Palekar*) கோவா விடுதலை இயக்கத்தில் பங்கேற்ற இந்திய சுதந்திரப் போராட்ட வீரர் ஆவார். இந்திய பொதுவுடமைக் கட்சியின் தலைவராகவும் இவர் செயல்பட்டார். அகில இந்திய தொழிற்சங்க காங்கிரசின் கோவா மாநில மன்றத்தின் தலைவராகவும் இருந்தார். கோவா மக்கள் கட்சியின் நிறுவன உறுப்பினர்களில் ஒருவராக இவர் பணியாற்றினார். "சனநாயகப் புரட்சிக்கு மக்களை தயார்படுத்துதல் மற்றும் கோவாவில் மக்கள் ச்னநாயகத்தை நிறுவுதல் என்ற நோக்கத்துடன் நாராயண் பலேகர், சியார்ச்சு வாசு மற்றும் எசு. ஏ. டாங்கே ஆகியோர் கோவா மக்கள் கட்சியை உருவாக்கினர். பின்னர் கோவாவில் சியார்ச்சு வாசு மற்றும் எசு. ஏ. டாங்கே ஆகியோருடன் சேர்ந்து இந்திய பொதுவுடமை கட்சியில் இவர் உறுப்பினரானார்.  
2006 ஆம் ஆண்டு சூலை மாதம் 26 ஆம் தேதியன்று நாராயண் பலேகர் காலமானார்.
# கொண்டை வல்லூறு

**கொண்டை வல்லூறு** (*Aviceda jerdoni*) என்பது மிதமான அளவிலான ஒரு பழுப்பு நிற பருந்து ஆகும். இதன் தலையில் உள்ள கருத்த வெள்ளை முனையோடு கூடிய கொண்டையைக் கொண்டு இதனை எளிதாக அடையாளம் காணலாம்.  
இதன் பொதுப் பெயரான ஜெர்டன் பசா மற்றும் இலத்தீன் இருசொல் பெயரீடானது அறுவை சிகிச்சை நிபுணர் தாமஸ் சி. ஜெர்டனை நினைவுப்படுத்துவதாக உள்ளது.
# கொண்டை வல்லூறு

## விளக்கம்

அண்டங் காக்கை அளவுள்ள இது சுமார் 46 செ.மீ. உடல் நீளம் கொண்டது. இதை பறக்கும் நிலையில் பார்க்கும்போது கிரெஸ்டட் கோஷாக் அல்லது குடுமிப் பருந்து என குழப்பம் ஏற்படும். ஆனால் இதன் நீண்ட நேரான கொண்டை, மிகவும் பரந்த, வட்டமான துடுப்பு வடிவ இறக்கைகள்,  
இது பரவியுள்ள பெரிய பகுதிக்குள் பல துணையினங்கள் அங்கீகரிக்கப்பட்டுள்ளன. இதில் கீழ்கண்டவை அடங்கும்:  
- *அ . ஜெ. ஜெர்டோனி* (பிளைத், 1842) – சிக்கிம் முதல் அசாம், பர்மா, சுமத்ரா
- *அ . ஜெ. சிலோனென்சிசு* (லெக், 1876) - தென்னிந்தியா, இலங்கை
- *அ . ஜெ. போர்னென்சிசு* (ஷார்ப், 1893) - போர்னியோ
- *அ . ஜெ. மாக்னிரோ சுட்ரிசு* (காப், 1847) - லூசன், மிண்டானாவ்
- *அ . ஜெ. லுகோபியாசு* (ஷார்ப், 1888) - ரோம்ப்லான், சமர், பலவான்
- *அ . ஜெ. செலிபென்சிசு* (ஸ்க்லெகல், 1873)
# கொண்டை வல்லூறு

## பரவல்

இது வட இந்தியாவின் தெராய், கிழக்கு நேபாளம் மற்றும் வங்காள துவாரிலிருந்து அசாம் பள்ளத்தாக்கு வரையிலான கிழக்கு இமயமலையின் அடிவாரத்தில் வசிக்கின்றது. மேலும் தென்னிந்தியாவின் மேற்குத் தொடர்ச்சி மலைகள், இலங்கை, வங்காளதேசம், பர்மா, தாய்லாந்து, சிங்கப்பூர் பிலிப்பீன்சு போன்ற நாடுகளிலும் காணப்படுகின்றது.
# கொண்டை வல்லூறு

## பழக்கவழக்கங்கள்

கொண்டை வல்லூறு, காலை, மாலை அந்திவேளையில் இணையாக வெளிப்பட்டு இரை தேடும். எப்போதாவது, 3 முதல் 5 வரையிலான சிறிய குடும்ப கூட்டப் பறவைகளாக காடுகளின் விளிம்பிற்கு அருகில் பறக்கும்.
# பாரிட் புந்தார் தொடருந்து நிலையம்

**பாரிட் புந்தார் தொடருந்து நிலையம்** (ஆங்கிலம்: *Parit Buntar Railway Station* மலாய்: *Stesen Keretapi Parit Buntar*); சீனம்: 巴力文打火车站) என்பது தீபகற்ப மலேசியா, பேராக், கிரியான் மாவட்டம், பாரிட் புந்தார் நகரில் உள்ள ஒரு தொடருந்து நிலையம் ஆகும். இந்த நிலையம் பாரிட் புந்தார் நகரத்திற்கும்; மற்றும் கிரியான் மாவட்டத்தின் சுற்றுப் புறங்களுக்கும் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பேராக் மாநிலத்தின் பாரிட் புந்தார் நகரில் இந்த நிலையம் உள்ளது.
# பாரிட் புந்தார் தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், பாரிட் புந்தார் நகரில் புதிய தொடருந்து நிலையம் கட்டப்பட்டது. 2015-இல் செயல்படத் தொடங்கிய இந்த நிலையம் கேடிஎம் கொமுட்டர்; கேடிஎம் இடிஎஸ் தொடருந்துகளால் சேவை செய்யப் படுகிறது.
# பாரிட் புந்தார் தொடருந்து நிலையம்

## பாரிட் புந்தார் நகரம்

பாரிட் புந்தார் (*Parit Buntar*) பேராக் மாநிலத்தில், கிரியான் மாவட்டத்தில் அமைந்து உள்ள ஒரு நகரம். பினாங்கு மாநிலத்தின் நிபோங் திபால்; மற்றும் கெடா மாநிலத்தின் பண்டார் பாரு ஆகிய நகரப் பகுதிகளுடன் எல்லையாகக் கொண்டது. இங்கு பெருமளவில் பெரிய நெல் வயல்கள் உள்ளன. அதன் காரணமாக இந்த மாவட்டம் பேராக் மாநிலத்தின் அரிசிக் களஞ்சியம் என்று அழைக்கப் படுகிறது.  
தொடர்ந்து மழை பெய்தால் சில இடங்களில் வெள்ளப் பெருக்கு ஏற்பட்டு பாதிப்புகளை ஏற்படுத்துகிறது. அதனால் வெள்ளப் பகுதிகளை மீட்டு எடுப்பதற்கும்; நெல் வயல்களின் உள்ளேயும் வெளியேயும் வெள்ளப் பெருக்கைக் கட்டுப் படுத்தவும்; பெரிய அளவிலான நீர்ப்பாசன முறை நடைமுறையில் உள்ளது.
# பாரிட் புந்தார் தொடருந்து நிலையம்

## பாரிட் புந்தார் நகரம்

### பாரிட் புந்தார் மணிக்கூண்டு

பாரிட் புந்தார் நகரத்தின் அடையாளச் சின்னமாக ஒரு மணிக்கூண்டு விளங்குகின்றது. இதைப் பெரிய மணி (*Big Clock*) என்று பாரிட் புந்தார் தமிழர்கள் அழைக்கிறார்கள்.  
1961 ஆகஸ்டு மாதம் 24-ஆம் தேதி, பாரிட் புந்தார் மக்களின் வளப்பத்தையும் வளர்ச்சியையும் நினைவு கூரும் வகையில் இந்த மணிக்கூண்டு திறப்புவிழா நடைபெற்றது. மலேசியத் தந்தை துங்கு அப்துல் ரகுமான் அவர்கள் திறப்புவிழா செய்தார்.
# நொச்சிபாளையம்

**நொச்சிபாளையம்** என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 261 மீட்டர் உயரத்தில் அமைந்துள்ள நொச்சிபாளையம் பகுதியின் புவியியல் ஆள்கூறுகள், ஆகும். ஈரோடு, நசியனூர், சித்தோடு, வீரப்பன்சத்திரம், வீரப்பம்பாளையம், திண்டல், பெரியசேமூர், பழையபாளையம், கனிராவுத்தர்குளம், வேப்பம்பாளையம், கதிரம்பட்டி, மேட்டுக்கடை, வில்லரசம்பட்டி, பவளத்தாம்பாளையம் மற்றும் நஞ்சனாபுரம் ஆகியவை நொச்சிபாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
நொச்சிபாளையம் பகுதியானது, ஈரோடு மேற்கு சட்டமன்றத் தொகுதியின் வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# தண்டுபாள்யா 2

இப்படம் தெலுங்கு மொழியில் மொழிமாற்றம் செய்யப்பட்டு *தண்டுபாளையம் 2* என்ற பெயரில் வெளியிடப்பட்டது. திரைப்படத்தின் அதிகாரப்பூர்வ வெளியீடு 2016 மார்ச் 24 அன்று நடைபெற்ற நிலையில், திரையரங்க வெளியீடு 2017 சூலை 14 அன்று நடைபெற்றது. 2017 ஆகத்தில் இப்பட்டத்தின் மூன்றாம் பகுதியை வெளியிடுவதாக தயாரிப்பாளர்கள் அறிவித்தனர்.
# தண்டுபாள்யா 2

## நடிகர்கள்

- லட்சுமியாக பூஜா காந்தி
- சந்திரியாக சஞ்சனா
- கிருஷ்ணாவாக மகரந்த் தேஷ்பாண்டே
- ஆய்வாளர் சலபதியாக பு. ரவிசங்கர்
- சந்தராக ரவி காலே
- அபிவ்யக்தியாக ஸ்ருதி
- முனியாவாக காரி சுப்பு
- பெட்ரோல் பிரசன்னா
- ஆதி லோகேசாக உமேஷ் ரெட்டி
- டேனி
- கோட்டி திம்மாவாக ஜெயதேவ் மோகன்
- முனி
# தண்டுபாள்யா 2

## இசை

படத்திற்கு அர்ஜுன் ஜன்யா இசையமைத்தார்.
# தண்டுபாள்யா 2

## வெளியீடு

படத்திற்கு இந்தியத் திரைப்படத் தணிக்கை குழு "ஏ" சான்றிதழ் வழங்கியது. *2* என்ற தலைப்புடன் 2017 சூலை 14 அன்று கர்நாடகம் முழுவதும் படம் வெளியிடப்பட்டது. தெலுங்கு பதிப்பு ஒரு வாரம் கழித்து, 2017 சூலை 21 அன்று வெளியானது.
# தண்டுபாள்யா 2

## படவசூல்

- இப்படம் கர்நாடகத்தில் 'பி' மற்றும் 'சி' சென்டர்களில் 85% திரையரங்குகளை ஆக்கிரமித்து சுமார் 210 திரையரங்குகளில் வெளியானது. விமர்சகர்களிடமிருந்து நேர்மறையான விமர்சனங்களையும் பார்வையாளர்களிடமிருந்து கலவையான விமர்சனங்களையும் பெற்றது. மேலும் கன்னடத் திரையுலகில் மிகச் சிறப்பான வசூலை ஈட்டியது.
# கருஞ்சிவப்பு கடல் விசிறி

**கோர்கோனியா வென்டலினா** (*Gorgonia ventalina*) என்பது **பொதுவான கடல் விசிறி** என்றும் **கருஞ்சிவப்பு கடல் விசிறி** என்றும் அழைக்கப்படுவது கடல் விசிறியின் சிற்றினமாகும். இது கோர்கோனிடே குடும்பத்தில் உள்ள எண்கோரல் ஆகும். இது மேற்கு அத்திலாந்திக்குப் பெருங்கடல் மற்றும் கரிபியக் கடலில் காணப்படுகிறது.
# கருஞ்சிவப்பு கடல் விசிறி

## விளக்கம்

*கோ. வென்டலினா* என்பது பல முக்கிய கிளைகள் மற்றும் சிறிய கிளைகளை இணைக்கும் பின்னல்வளை வேலைப்பாட்டைைக் கொண்ட விசிறி வடிவ காலனித்துவ பவளம் ஆகும். இதன் சட்டகம் கால்சைட்டு மற்றும் கோர்கோனியன், பசைநார்ப் புரதம் போன்ற கலவைகளால் ஆனது. பலகால் உயிரிகள் மேற்பொதிக்கப்பட்ட புறவிதழ் வட்டங்கள் கிளைகளுடன் இரண்டு வரிசைகளில் உள்ளன. பல சிறிய கிளைகள் விசிறியின் இறக்கையில் சுருக்கப்பட்டுள்ளன. இது வெள்ளி கடல் விசிறியிலிருந்து (*கோர்கோனியா பிளாபெல்லம்*) இந்தச் சிற்றினத்தை வேறுபடுத்துகிறது. இது பெரும்பாலும் முக்கிய விசிறியிலிருந்து பக்கவாட்டில் வளரும் சிறிய துணை விசிறிகளைக் கொண்டுள்ளது. சுமார் 1.5 மீட்டர் உயரம் வரை வளரக்கூடியது. வெள்ளை, மஞ்சள் அல்லது வெளிர் ஊதா என வேறுபட்ட நிறங்களில் காணப்படுகிறது. முக்கிய கிளைகள் பெரும்பாலும் ஊதா நிறத்தில் இருக்கும், கிளைகள் செங்கோணத்தில் அமைந்திருக்கும்.
# கருஞ்சிவப்பு கடல் விசிறி

## பரவலும் வாழிடமும்

ஊதா கடல் விசிறி மேற்கு அட்லாண்டிக் மற்றும் கரீபியன் பகுதிகளில் பெர்முடா மற்றும் புளோரிடா மற்றும் மெக்சிகோ வளைகுடாவிலிருந்து குராசோ வரை பரந்து விரிந்து காணப்படுகிறது. இது ஆழமற்ற நீரில் கரைக்கு அருகில் வலுவான அலை நடவடிக்கை மற்றும் ஆழமான வெளிப்புறப் பவளப்பாறை திட்டுகளில் வலுவான நீரோட்டங்களுடன் சுமார் ஆழம் வரை வளரும்.
# கருஞ்சிவப்பு கடல் விசிறி

## சூழலியல்

*கோ. வென்டலினா* வடிகட்டி உண்ணக்கூடியன. ஒவ்வொரு பாலிப்பும் தன் எட்டு உணர்நீட்சிகளை நீட்டி உணவைச் சேகரிக்கின்றன. இதன் திசுக்களில் ஒன்றிய வாழ்வினை ஒளிச்சேர்க்கை மேற்கொள்ளும் இருகசை உயிரியான, *சிம்பியோடினியம்* சிற்றினம் சூரிய ஒளியைப் பயன்படுத்தி கரிம கார்பன் சேர்மங்களை உருவாக்குகின்றன. இவை விருந்தோம்பி பவளத்திற்குக் கிடைக்கும் பயன்பாடாக உள்ளது. ஏனென்றால் *, திரிடோனியா காம்னெரோரம்* ஜூலியான்புரான் என்ற வேதிப்பொருளால் நிகழ்கிறது.  
இந்த பவளம் சில சமயங்களில் *அசுபெர்கில்லசு சிடோவி* என்ற பூஞ்சையால் பாதிப்பிற்கு உள்ளாகிறது. இதனால் ஆசுபெர்கில்லோசிசு தொற்று ஏற்படுகிறது. இதன் காரணமாகச் சேதமடைந்த திட்டுகள், பித்தப்பைகள், திசுக்களின் ஊதா நிறத்துடன் பவளம் மரணமடையும் நிலை கூட ஏற்படுகிறது. கரிபிய கடல் பகுதியில் உள்ள பவளப்பாறைகள் மீது பல புற ஒட்டுண்ணிகள் காணப்படலாம். இவை குறிப்பாக எளிதில் பாதிக்கப்படக்கூடிய முகத்துவாரங்களில் குறைந்த உப்புத்தன்மை கொண்ட நீர் காரணமாகத் தோன்றுகிறது. *திராசுடோசைட்ரிடே* குடும்பத்தில் உள்ள லேபிரிந்துலோமைசீட்சு வகுப்பின் ஒட்டுண்ணியானது பல்வேறு நீல புள்ளிகள் ஏற்ப்பட காரணமாக உள்ளதாகக் கண்டறியப்பட்டுள்ளது.  
2017ஆம் ஆண்டில் இரண்டு சூறாவளிகளுக்குப் பிறகு மேற்கொள்ளப்பட்ட ஐக்கிய நாட்டின் விர்ஜினியா தீபகற்ப ஆய்வில் இதன் எண்ணிக்கை அடர்த்தியாக உள்ளது எனத் தெரிகின்றது.
# பிரகிருதி

***பிரகிருதி*** (Prakriti) (சமசுகிருதம்|प्रकृति) என்பது "அசல் அல்லது முதன்மையான பொருளின் அசல் அல்லது இயற்கை வடிவம் அல்லது நிலை"யைக் குறிக்கும்.சமசுகிருத மொழியில் *பிர* எனில் *முன்னர்* என்றும்; *கிருதி* எனில் *படைப்பு* (உருவாக்கம்) என்று பொருள். இது சாங்கிய தத்துவத்தில் இயற்கை அல்லது பொருளைக் குறிக்கிறது. சாங்கியத்தில் பிரகிருதி புருஷ வாதம் என்றும்; பிரகிருதி பரிணாம வாதம் என்றும் அழைக்கப்படுகிறது. *புருஷன்* எனப்படும் அறிவோனையும், அதனால் அறிந்து கொள்ளப்படுகிற பேரியற்கையான பிரகிருதியையும் பற்றிக் கூறப்படுகின்ற கோட்பாடு என்பதால் பிரகிருதி புருஷ வாதம் என்று பெயர். பிரகிருதியிலிருந்து *மஹத்* உள்ளிட்ட 25 விஷயங்கள் பரிமாணம் அடைவதை, அதாவது மாற்றமடைந்து வெளிப்படுவதைக் கூறுவதால் *பிரகிருகிதி பரிணாம வாதம்* என்று இதற்கு பெயர்.  
பரிணாமம் என்றால் முந்தைய நிலையிலிலிருந்து படிப்படையாக அடைகின்ற முன்னேற்றம் அல்லது வளர்ச்சி நிலை என்று பொருள். டார்வின் கூறும் பரிமாண வளர்ச்சி அல்ல; இது பேரண்டப் பரிமாணத்தைக் குறிக்கிறது. பிரகிருதி எனும் சொல்லை ஆங்கிலத்தில் *புரோகிரியேட்* (Procreate) என்பர். இதன் பொருள் பிரகிருதி என்பதே. அதாவது பிரசவிப்பதற்கான நிலை அல்லது படைப்பதற்கான நிலை என்பதே இதன் பொருள். பிரகிருதியே பேரண்டத் தொடக்கத்திற்கு மூல காரணம். இந்த பிரகிருதியிலிருந்து மஹத் தொடங்கி மண் ஈறாக 24 படைப்புகள் வெளிப்படுகிறது. இந்த 24 தத்துவங்களோடு புருடன் எனும் தத்துவத்தைச் சேர்த்தால் 25 தத்துவங்களாகும்.
# பிரகிருதி

## பிரகிருதி

மூலப் பிரகிருதி அல்லது பிரதானம் எனப்படும் வெளிப்படா பேரியற்கையின் வெளிப்பட்ட தோற்றமே பிரகிருதி ஆகும். பிரதானத்திற்கு தோற்றுவாய் இல்லை. அதுவே தோற்றுவாயாக உள்ளது. இயற்கை என்பது இயல்பாக உள்ளது, இருப்பது என்று பொருள்படும். ஆகையால் பிரகிருதி இல்லாமல் இருந்து திடீரென தோன்றவில்லை. அது ஏற்கனவே இருக்கிறது. ஒரு பிரளயத்தின் போது ஒடுங்கியிருந்து மீண்டும் வெளிப்படுகிறது. இவ்வாறான மூலப்பிரகிருதி எனப்படும் இருப்பே உலகின் தோற்றத்திற்கு காரணம் எனச்சாங்கிய தத்துவம் கூறுவதால் இதனை தத்துவாதிகள் *சத்காரியவாதம்* என்று அழைப்பர்.  
உலகின் தோற்றமும் மற்றும் ஒடுக்கமும் மாறி மாறி நிகழ்ந்து கொண்டே இருக்கிறது. ஒடுங்கியிருக்கும் பேரியற்கை மூலப்பிரகிருதி அல்லது பிரதானம் எனப்படுகிறது. அது வெளிப்படுகையில், பிரகிருதி அதாவது பிரசவிக்கை நிலையைப் பெறுகிறது. சுயம்பு அல்லது தான்தோன்றியாக உள்ள இந்தப் பிரகிருதி தான் தோற்றுவாயாக இருந்து *மஹத்* உள்ளிற்றவைத் தோற்றுவிக்கிறது.
# பிரகிருதி

## பிரகிருதி

#### முக்குணங்கள்

இந்த பிரகிருதியானது சத்துவம், ரஜஸ் மற்றும் தமஸ் எனும் முக்குணங்களின் கூட்டாகும். புருஷன் (பிரம்மம் அல்லது ஆன்மா) எனப்படும் பிரக்ஹையின் (அறிவு) சேர்க்கையால் இந்தப் பிரகிருதி சலனமடைந்து, அதன் ஆற்றல் உலகமாக உருவெடுக்கிறது. இதுவே படைப்பாகும். பிரகிருதி என்பது புருஷனின் அனுபவத்திற்கான ஒரு களமாக உள்ளது. அதேநேரத்தில் அனுபவத்திற்காக பிரகிருதியுடன் இணையும் புருஷன் (ஆன்மா), பின்னர் அந்தப் பிரகிருதியுடன் துணை கொண்டே முக்தி (விடுதலை) பெறுகிறது.  
சாங்கிய தத்துவத்தில் பிரகிருதி, புருஷ வாதம் என்றும்; பிரகிருதி பரிணாம வாதம் என்றும் அழைக்கப்படுகிறது. புருஷன் எனப்படும் அறிவோனையும், அதனால் அறிந்து கொள்ளப்படுகிற பேரியற்கையான பிரகிருதியையும் பற்றிக் கூறப்படுகின்ற கோட்பாடு என்பதால் பிரகிருதி புருஷ வாதம் என்று பெயர். பிரகிருதியிலிருந்து மஹத் உள்ளிட்ட 25 விஷயங்கள் பரிமாணம் அடைவதை, அதாவது மாற்றமடைந்து வெளிப்படுவதைக் கூறுவதால் பிரகிருகிதி பரிணாம வாதம் என்று இதற்கு பெயர். பரிணாமம் என்றால் முந்தைய நிலையிலிலிருந்து படிப்படையாக அடைகின்ற முன்னேற்றம் அல்லது வளர்ச்சி நிலை என்று பொருள். டார்வின் கூறும் பரிமாண வளர்ச்சி அல்ல; இது பேரண்டப் பரிமாணத்தைக் குறிக்கிறது.
# பிரகிருதி

## சாங்கியத்தின் 25 தன்மாத்திரைகள்

சாங்கியம் கூறும் 25 தன்மாத்திரைகளில் *புருடன்* (அறிவுள்ள வஸ்து), *பிரகிருதி* (இயற்கை), *மஹத்*, முக்குணங்கள் (3), பஞ்சபூதங்கள் (5), ஞானேந்திரியங்கள் (5), கர்மேந்திரியங்கள் (5), இவற்றுடன் மனம், புத்தி, சித்தம், அகங்காரம் ஆகிய 25 அடங்கும்.
# பிரகிருதி

## இந்து சமயத்தில் பிரகிருதி தத்துவம்

இந்து சமயத்தில் பிரகிருதியை மாயையுடன் ஒப்பிடப்படுகிறது. இந்து சமயத்தில் புருஷ தத்துவத்தை அறிவுப் பொருளான பிரம்மத்துடனும், பிரகிருதியை பிரபஞ்சம் போன்ற இயற்கைப் பொருட்களுடன் ஒப்பிடப்படுகிறது. பகவத் கீதையின் அத்தியாயம் 14ல் பிரகிருதியின் (ஜட இயற்கை) முக்குணங்கள் குறித்து கிருஷ்ணர், அருச்சுனனுக்கு விரிவாக உபதேசித்துள்ளார்.
# பிரகிருதி

## இதனையும் காண்க

- புருச தத்துவம்
# அக்கலா

**அக்கலா** (*Aggala*)(சிங்களம்: අග්ගලා) என்பது பாரம்பரிய இலங்கை இனிப்பு ஆகும். இது வறுக்கப்பட்ட அரிசி உருண்டைகளை அடிப்படையாகக் கொண்டு தேங்காய்த் துருவல், வெல்லம் அல்லது வெல்லப்பாகு மற்றும் மிளகு கொண்டு தயாரிக்கப்படுகின்றன.  
பாரம்பரியமாக வெயிலில் காயவைத்த புழுங்கல் அரிசியைப் பொடியாக அரைத்து (மாற்றாக அரிசி மாவைப் பயன்படுத்தலாம்) துருவிய அல்லது காய்ந்த தேங்காய், துருவிய வெல்லம் (கூந்தற்பனை அல்லது சர்க்கரையுடன் மாற்றலாம்), மிளகு மற்றும் தண்ணீருடன் கலக்கப்படுகிறது. பின்னர் சிறிய உருண்டைகளாக உருட்டப்பட்டு, அரிசி தூள்/மாவுடன் பூசப்படுகிறது. இலவங்கப்பட்டை பொடி மற்றும் வறுத்த எள்ளுடன் உருண்டைகளாக உருட்டியும் இதனைத் தயாரிக்கலாம். இவை சிற்றுண்டிகளாக உண்ணப்படுகின்றன.
# பஞ்சாபி சந்து அல்வா கராச்சிவாலா

(சோள மாவு அல்வா)]]
**பஞ்சாபி சந்து அல்வா கராச்சிவாலா** (*Punjabi Chandu Halwai Karachiwala*) என்பது மகாராட்டிர மாநிலம் மும்பை மாநகராட்சியில் உள்ள ஒரு அல்வா கடை ஆகும். முதன் முதலில் 1896ஆம் ஆண்டு பாக்கித்தான் நாட்டின் கராச்சி நகரத்தில் பஞ்சாபி காத்ரியைச் சேர்ந்த சந்துலால் பாக்லால் என்பவரால் நிறுவப்பட்டது.  
இந்தியப் பிரிவினைக்குப் பிறகு இக்கடையின் உரிமையாளர்கள் மும்பை நகரத்திற்கு சென்றனர். **பாம்பே** அல்வா என்றும் அழைக்கப்படும் இந்த கராச்சி அல்வா, கராச்சி பகுதியிலிருந்து இடம்பெயர்ந்த அல்வாகாரர்களினால் பிரபலமானது.  
இவர்கள் பல தயாரிப்புகள் பாரம்பரியமாக தயார்செய்த போதிலும் எப்போதாவது புதிய இனிப்புகளை உருவாக்குகின்றனர்.
# பஞ்சாபி சந்து அல்வா கராச்சிவாலா

## அகதிகளுக்கு உணவளித்தல்

பாக்கித்தானுக்கான முதல் உயர் ஆணையர் சிறீபிரகாசா, பிரிவினையின் போது 1947ஆம் ஆண்டு கராச்சியில் அகதிகளுக்கு உணவளிப்பதில் பிரச்சினையை எதிர்கொண்டபோது இந்த உணவகத்தினர் உணவுக்கான கட்டணத்தை பெற்றுக்கொள்ள மறுத்ததை நினைவு கூர்ந்தார்.
# பஞ்சாபி சந்து அல்வா கராச்சிவாலா

## மேலும் பார்க்கவும்

- கந்தேவாலா
- பட்குல்
# சுவாமி அரிதாசு சங்கீத சம்மேளனம்

**சுவாமி அரிதாசு சங்கீத சம்மேளன்** (*Swami Haridas Sangeet Sammelan*) (ஆங்கிலம்: சுவாமி அரிதாசு இசை விழா) என்பது சுர் சிங்கர் சம்சாத் என்பவர் ஏற்பாடு செய்துள்ள ஒரு குறிப்பிடத்தக்க இந்துசுதானி பாரம்பரிய இசை மற்றும் நடன விழாவாகும். இவ்விழா இந்திய நாட்டின் மகாராட்டிரா மாநிலம் மும்பை மாநகராட்சியில் ஆண்டுதோறும் நடைபெறுகிறது. அனைத்து முக்கிய இந்திய பாரம்பரிய பாடகர்கள், வாத்திய கலைஞர்கள் மற்றும் நடன கலைஞர்கள் ஒரு வாரம் நீடிக்கும் இத்திருவிழாவில் நிகழ்ச்சி நடத்துகிறார்கள்.
# சுவாமி அரிதாசு சங்கீத சம்மேளனம்

## வரலாறு

சுவாமி அரிதாசு சங்கீத சம்மேளன் விழா 1952 ஆம் ஆண்டு 16 ஆம் நூற்றாண்டின் துறவியான சுவாமி அரிதாசின் நினைவாக சுர் சிங்கர் சம்சாத் என்பவரால் தொடங்கப்பட்டது.
# பாசிலா அல்லானா

**பாசிலா அல்லானா** (*Fazila Allana*) ஒரு இந்திய தொழிலதிபர் ஆவார். 1970 ஆம் ஆண்டு இந்திய நாட்டின் மகாராட்டிரா மாநிலத்தின் தெற்கு மும்பையில் பிறந்தார்.
# பாசிலா அல்லானா

## ஆரம்ப வாழ்க்கை மற்றும் தொழில்

குயின் மேரி பள்ளி மற்றும் சைடன்காம் கல்லூரியில் படித்து 1991 ஆம் ஆண்டு பட்டம் பெற்றார். பின்லாந்து நாட்டின் நகரமான ஒலுவில் ஓரிரு வருடங்கள் கழித்து பின்பு மும்பைக்கு திரும்பினார். அங்கு டிசுனி இந்தியா நிறுவனத்தில் வேலையில் சேர்ந்தார். அந்நிறுவனத்தார் மலேசிய நடவடிக்கைகளில் ஒரு பகுதியாக இருக்குமாறு கேட்டுக் கொண்டனர். இறுதியாக, அவர் மீண்டும் மும்பைக்கு வந்து ஜனவரி 2003 ஆம் ஆண்டு சோல் தயாரிப்பு பிரைவேட் லிமிடெட் என்ற தனது சொந்த நிறுவனத்தைத் தொடங்கினார். காபி வித் கரண், க்யா மசுத் கை லைப், மை கா லால், நச் பாலியே மற்றும் ராக்கி கா சுவயம்வர் போன்ற பிரபலமான நிகழ்ச்சிகளைத் தயாரித்துள்ளார். சோல் தயாரிப்பு பிரைவேட் லிமிடெட் நிறுவனம் இந்தியாவின் முன்னணி தொலைக்காட்சி தயாரிப்பு நிறுவனங்களில் ஒன்றாகும்.  
-
# பாகன் செராய் தொடருந்து நிலையம்

**பாகன் செராய் தொடருந்து நிலையம்** (ஆங்கிலம்: *Bagan Serai Railway Station* மலாய்: *Stesen Keretapi Bagan Serai*); சீனம்: 巴力文打火车站) என்பது தீபகற்ப மலேசியா, பேராக், கிரியான் மாவட்டம், பாகன் செராய் நகரில் உள்ள ஒரு தொடருந்து நிலையம் ஆகும். இந்த நிலையம் பாகன் செராய் நகரத்திற்கும்; மற்றும் கிரியான் மாவட்டத்தின் சுற்றுப் புறங்களுக்கும் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பேராக் மாநிலத்தின் பாகன் செராய் நகரில் இந்த நிலையம் உள்ளது. இந்த நிலையம் வடக்கில் நிலையத்திற்கும்; தெற்கில் கமுந்திங் நகரத்திற்கும் இடையில் உள்ளது.
# பாகன் செராய் தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், பாகன் செராய் நகரில் புதிய தொடருந்து நிலையம் கட்டப்பட்டது. 2015-இல் செயல்படத் தொடங்கிய இந்த நிலையம் கேடிஎம் கொமுட்டர்; கேடிஎம் இடிஎஸ் தொடருந்துகளால் சேவை செய்யப் படுகிறது.
# பாகன் செராய் தொடருந்து நிலையம்

## பாகன் செராய் நகரம்

பாகன் செராய் (*Bagan Serai*) பேராக் மாநிலத்தில், கிரியான் மாவட்டத்தில் உள்ள ஒரு நகரம். பினாங்கு பெருநகரத்தில் இருந்து 52 கி.மீ. தொலைவில் அமைந்துள்ளது. கிரியான் நெல் அறுவடை திட்டத்தின் கீழ், பாகன் செராய் நகரம் ஒரு முக்கியமான நெல் சேகரிப்பு மையமாக விளங்குகிறது.  
இதற்கு கிரியான் நீர்ப் பாசனத் திட்டம் (*Kerian Irrigation Scheme*) என்றும் பெயர். மலேசியாவில் மிகப் பழைமையான நீர்ப் பாசனத் திட்டம் ஆகும். பாகன் செராய் நகருக்கு அருகில் செமாங்கோல்; அலோர் பொங்சு; பாரிட் புந்தார்; கோலா குராவ்; கோலா கூலா நகரங்கள் உள்ளன.
# பாகன் செராய் தொடருந்து நிலையம்

## போக்குவரத்து

பொது போக்குவரத்தைப் பொறுத்த வரையில் ’தி ரெட் ஆம்னிபஸ்’ (The Red Omnibus) எனும் தனியார் நிறுவனம் நிர்வகிக்கிறது. பாகன் செராய் நகரம் ஒரு முக்கியப் பேருந்து நிலையத்தைக் கொண்டு உள்ளது. பாகன் செராய் புதிய நகரத்தில் பாகன் செராய் பிரதான சந்தைக்கு அருகில் அமைந்து உள்ளது. பேருந்து நிலையத்தில் வாடகைக்கார் சேவையும் உள்ளது.  
விரைவு பேருந்துகள் பாகன் செராய் நகரில் இருந்து கோலாலம்பூர்; ஜார்ஜ் டவுன்; கூலிம்; அலோர் ஸ்டார்; ஈப்போ உள்ளிட்ட பல்வேறு நகரங்களுக்கு செல்கின்றன.
# கோரி ரொட்டி

**கோரி ரொட்டி** (*Kori rotti*)(கோழி ரொட்டி) என்பது துளு உடுப்பி - மங்களூரிய உணவு வகைகளின் காரமான உணவாகும். இது சிவப்பு மிளகாய் மற்றும் தேங்காய் பால் சார்ந்த கோழிக் கறி மற்றும் வேகவைத்த அரிசியுடன் தயாரிக்கப்படும் மென்மையான கலவையாகும். *கோரி* என்றால் துளுவில் கோழி என்று பொருள்.
# கோரி ரொட்டி

## மேலும் பார்க்கவும்

- மங்களூர் சமையல்
- உடுப்பி சமையல்
# சென்னையின் சாலையோர உணவு

மற்றும் சாம்பார், சென்னையில் பொதுவான உணவாகும்]]
**சென்னையின் சாலையோர உணவு** (*Street food of Chennai*) என்பது பிற நகரங்களைப் போலச் சென்னையிலும் தெருவோரங்களில் தள்ளுவண்டிகளில் தயாரித்து விற்கப்படும் பொதுவான உணவு வகைகளாகும். இந்தியாவில் தெரு உணவு ஆரோக்கியமற்றது என்ற பொதுவான நம்பிக்கை இருந்தபோதிலும், இந்தியாவின் பிற பகுதிகளைப் போலவே தெரு உணவும் சென்னையில் பிரபலமாக உள்ளது. இட்லி சாம்பார் ஒரு பிரபலமான உணவாகும். இது காலை அல்லது இரவு உணவாக வழங்கப்படுகிறது. வழக்கமான தென்னிந்தியத் தெரு உணவுகளைத் தவிர, நகரத்தின் தெருக்களில் பல வட இந்தியத் தெரு உணவு விற்பனை நிலையங்களும் நிரம்பியுள்ளன. இவற்றில் பெரும்பாலானவை வட இந்தியாவிலிருந்து குடியேறியவர்களால் நிறுவப்பட்டுள்ளன. குசராத்தி உணவுகளும் கிடைக்கின்றன. சென்னையில் தெரு உணவுகள் மிகவும் பிரபலமாக உள்ளதால், *தி அமேசிங் ரேஸ்* என்ற தொலைக்காட்சி நிகழ்ச்சியில் இதன் அடிப்படையில் ஒரு விளையாட்டு நிகழ்ச்சி உருவாக்கப்பட்டது. இந்நிகழ்ச்சியில் போட்டியாளர்கள் நகரத்தில் உள்ள தெரு-உணவு இடங்களைத் துப்புகளின் கண்டுபிடிக்க வேண்டும்.
# சென்னையின் சாலையோர உணவு

## உணவு வகைகள்

### இட்லி சாம்பார்

தென்னிந்தியாவில் இட்லி சாம்பார் பொதுவான உணவாகும். புளித்த உளுந்து (உமி நீக்கப்பட்ட) மற்றும் அரிசி ஆகியவற்றைக் கொண்ட மாவை ஆவியில் வேகவைப்பதன் மூலம் இட்லி தயாரிக்கப்படுகிறது. சாம்பார் என்பது தென்னிந்திய மற்றும் இலங்கைத் தமிழ் உணவு வகைகளில் பிரபலமானது. புளியைக் அடிப்படையாகக் கொண்டு தயாரிக்கப்படும் ஒரு குழம்பு அடிப்படையிலானது. இதனுடன் முதன்மையாகப் பருப்பு, காய்கறி சேர்க்கப்படுகிறது.  
இட்லியினை தேங்காய் சட்னியுடனும் பரிமாறலாம்.
# சென்னையின் சாலையோர உணவு

## உணவு வகைகள்

### தோசை

தோசை என்பது புளித்த மாவிலிருந்து தயாரிக்கப்படும் ஒரு வகை அப்பம். இது மொருகலாக இருக்கும் உணவு. இதன் முக்கிய பொருட்கள் அரிசி மற்றும் உளுந்து ஆகும். தோசை தென்னிந்திய உணவின் ஒரு பொதுவான உணவாகும். இந்தியத் துணைக்கண்டம் முழுவதும் பிரபலமானது. மசாலா தோசை, உருளைக்கிழங்கு மசாலா (ஆலு மசாலா) அல்லது பனீர் மசாலா மற்றும் சட்னியுடன் சூடாகப் பரிமாறப்படுகிறது. இதை இட்லிப் பொடியுடன் சேர்த்தும் சாப்பிடலாம்.
# சென்னையின் சாலையோர உணவு

## உணவு வகைகள்

### ஊத்தப்பம்

ஊத்தப்பம் என்பது தோசை போன்ற உணவுப் பொருட்களால் செய்யப்பட்ட உணவு வகையாகும். இது தோசையைப் போலல்லாமல், சற்று தடிமனான அப்பம் ஆகும். தக்காளி, வெங்காயம், மிளகாய், குடைமிளகாய் மற்றும் முட்டைக்கோசு கலவை போன்றவற்றுடன் ஊத்தப்பம் தயாரிக்கப்படுகிறது. இது பெரும்பாலும் சாம்பார் அல்லது சட்னியுடன் உண்ணப்படுகிறது. இது தென்னிந்தியாவில் பிரபலமானது.
# சென்னையின் சாலையோர உணவு

## உணவு வகைகள்

### பணியாரம்

குழிப்பணியாரம் (தெலுங்கு:குண்ட பொங்கணாகள்) இட்லி மற்றும் தோசை செய்யப் பயன்படுத்தப்படும் மாவு போன்ற கலவையினைக் கொண்டு தயாரிக்கப்படுகிறது. இந்த உணவை முறையே வெல்லம் மற்றும் மிளகாய் ஆகியவற்றைப் பொறுத்து இனிப்பு அல்லது காரமாகச் செய்யலாம். பணியாரம் பல சிறிய குழிகளுடன் கூடிய சிறப்புப் பாத்திரத்தில் வார்த்துத் தயாரிக்கப்படுகிறது. இது தென்னிந்தியாவில் குழிப் பணியாரம், பட்டு, அப்பே, குலியப்பா, குலிட்டு, யெரியப்பா, குண்டப்பொங்குலு, குண்ட பொங்கனலு என பல்வேறு பெயர்களால் அறியப்படுகிறது.
# சென்னையின் சாலையோர உணவு

## உணவு வகைகள்

### வடை

வடை [vəɽɑː] என்பது இந்தியாவில் பல்வேறு வகையான சுவையான வறுத்த தின்பண்டங்களுக்கான பொதுவான சொல். வெவ்வேறான வடைகளைப் பஜ்ஜி, டோனட்ஸ் அல்லது பாலாடை எனப் பலவாறு விவரிக்கலாம். இந்த உணவுக்கான மாற்றுப் பெயர்களில் வடை, வடே, வடை, வடே மற்றும் பாரா ஆகியவை அடங்கும். பருப்பு வகைகள் (தென்னிந்தியாவின் மெது வடை போன்றவை) முதல் உருளைக்கிழங்கு வரை (மேற்கு இந்தியாவின் உருளைக்கிழங்கு போன்றவை) பல்வேறு பொருட்களிலிருந்து பல்வேறு வகையான வடைகள் தயாரிக்கப்படுகின்றன. இவை பெரும்பாலும் காலை உணவாகவோ அல்லது சிற்றுண்டியாகவோ உண்ணப்படுகின்றன. மேலும் பிற உணவுத் தயாரிப்புகளிலும் (தயிர் வடை, சாம்பார் வடை போன்றவை) பயன்படுத்தப்படுகின்றன.
# சென்னையின் சாலையோர உணவு

## உணவு வகைகள்

### பஜ்ஜி

ஒரு பஜ்ஜி, பஜி அல்லது பச்சி, காரமான இந்தியச் சிற்றுண்டி. இது பெரும்பாலும் சட்னியுடன் பரிமாறப்படுகிறது.
# சென்னையின் சாலையோர உணவு

## உணவு வகைகள்

### பக்கோடா

பக்கோரா அல்லது பக்கோடாக்கள் என்பது ஒரு வகையான பஜ்ஜி ஆகும். இது இந்தியாவில் எப்போதும் விரும்பப்படும் சிற்றுண்டி. பக்கோடாக்களில் பல மாறுபாடுகள் உள்ளன. காய்கறி பக்கோடாக்கள் பெயர் குறிப்பிடுவது போல் பலவிதமான காய்கறிகளைக் கொண்டு தயாரிக்கப்படுகின்றன. பக்கோடாக்கள் எந்த வகையான கூட்டத்திற்கும் ஏற்ற உணவு அல்லது சிற்றுண்டியாகச் சிறந்தவை. இவை மழைக்காலத்திற்கும் ஏற்றவை. மேலும் ஒரு கோப்பை சூடான காரமான தேநீருடன் உண்ண, இன்னும் சுவையாக இருக்கும்..
# சென்னையின் சாலையோர உணவு

## உணவு வகைகள்

### போளி

தமிழ்நாட்டில் போளி என்பது தென்னிந்திய இனிப்பு ஆகும். இது பாயசத்துடன் பாரம்பரிய சதயத் திருவிழாவின் போது உண்ணப்படுகிறது. தேங்காய் போளி, பருப்பு போளி மற்றும் வெல்லம், சர்க்கரை உட்படப் பல வகையான போளி தயாரிக்கப்படுகின்றன. போளி குறிப்பாகத் தமிழ்நாடு மற்றும் கேரளா, இந்தியா மற்றும் வட இலங்கையின் தென்கோடி மாவட்டங்களில் பிரபலமானது. பொளி பெரும்பாலும் மதிய உணவுக்குப் பிறகு அல்லது மாலை நேரச் சிற்றுண்டியாக உண்ணப்படுகிறது. பொளி தங்க மஞ்சள் நிறத்தில் இருக்கும்.
# சென்னையின் சாலையோர உணவு

## உணவு வகைகள்

### ஜிகர்தண்டா

ஜிகர்தண்டா என்பது தமிழ்நாட்டின் தென்னிந்திய நகரமான மதுரையில் தோன்றிய குளிர்ந்த பால் பானம் மற்றும் குளிர் இனிப்பு ஆகும். இது ஆங்கிலத்தில் "கூல் ஹார்ட்" என்று மொழிபெயர்க்கப்பட்டுள்ளது. பொதுவாக இந்தியாவில் கோடைக் காலத்தில் புத்துணர்ச்சிக்காகச் சாலையோர கடைகளில் தயாரிக்கப்பட்டுப் பரிமாறப்படுகிறது. ஜிகர்தண்டா தயாரிக்கப் பால், பாதாம் பசை, சர்சபரிலா வேர் பானம், சர்க்கரை மற்றும் பனிக்கூழ்மம் ஆகியவை பயன்படுத்தப்படுகிறது.
# சென்னையின் சாலையோர உணவு

## உணவு வகைகள்

### பரோட்டா

பரோட்டா, பொரோட்டா அல்லது புரோட்டா என்பது தென்னிந்தியாவின் சில பகுதிகளின் பிரபலமாக உள்ள தட்டையான அடுக்கு ரொட்டி ஆகும். தமிழ்நாடு மற்றும் கேரளாவில் இது மைதா மாவிலிருந்து தயாரிக்கப்படுகிறது. இது வட இந்திய லாச்சா பராத்தா போன்றது. பரோட்டாக்கள் பொதுவாகத் தெரு உணவாகவும் கேரளா, தமிழ்நாடு மற்றும் கர்நாடகாவின் சில பகுதிகளில் உள்ள உணவகங்களிலும் கிடைக்கும். சில இடங்களில் இது திருமணங்கள், மத விழாக்கள் மற்றும் விருந்துகளிலும் வழங்கப்படுகிறது. இது மைதா, முட்டை, எண்ணெய் அல்லது நெய் மற்றும் தண்ணீர் சேர்த்து மாவாகப் பிசைந்து தயாரிக்கப்படுகிறது. மாவை மெல்லிய அடுக்குகளாக அடித்து, பின்னர் இந்த மெல்லிய அடுக்குகளைப் பயன்படுத்தி உருண்டையாக உருண்டையாக உருவாக்கப்படுகிறது. பந்து தட்டையாக உருட்டப்பட்டு வறுக்கப்படுகிறது. கொத்து பரோட்டா அல்லது முட்டா பரோட்டா என்று அழைக்கப்படும் பரோட்டாவில் செய்யப்பட்ட மற்றொரு சிறப்பு உணவும் உள்ளது. இது பரோட்டாவை வழங்கும் பெரும்பாலான சென்னை உணவகங்களில் பரவலாகக் கிடைக்கிறது.
# சென்னையின் சாலையோர உணவு

## உணவு வகைகள்

### கொத்து பரோட்டா

சிறிய கிராமப்புற உணவகங்களில் கொத்துப் பரோட்டா பிரபலமான உணவாகும். கடினமான பரோட்டாவை எளிதாக மெல்லும் நோக்கில் உருவாக்க வழக்கமான பரட்டாவைத் துண்டுகளாக நறுக்கி முட்டை, வெங்காயம், பச்சை மிளகாய் மற்றும் கரம் மசாலாவுடன் கலந்து தயாரிக்கப்படுகிறது. இது பொதுவாக எஞ்சியிருக்கும் பரோட்டாவிலிருந்து தயாரிக்கப்படுகிறது. பிரபலமாக மது பானங்களுடன் பயன்பாட்டில் உள்ளது.
# சென்னையின் சாலையோர உணவு

## உணவு வகைகள்

### மிளகாய் பரோட்டா

இது இரவு உணவாகப் பிரபலமான பரோட்டாவின் மாறுபாடு. இதில் பரோட்டாவைச் சிறிய துண்டுகளாக வெட்டி, மிளகாய்த் தூள், தக்காளி, குடைமிளகாய் மற்றும் வெங்காயம் சேர்த்து கடாயில் வறுக்கவும். இந்த உணவு பொதுவாகப் பிரகாசமான சிவப்பு நிறத்திலும், பரோட்டா துண்டுகள் மிருதுவாகவும் வறுத்தெடுக்கப்படும்.
# சென்னையின் சாலையோர உணவு

## உணவு வகைகள்

### சப்பாத்தி

சப்பாத்தி ஆட்டா மாவு, உப்பு மற்றும் தண்ணீருடன் மென்மையான மாவைப் பயன்படுத்தித் தயாரிக்கப்படுகிறது. ஆட்டா இந்தியக் கோதுமை அல்லது கோதுமை வகையிலிருந்து தயாரிக்கப்படுகிறது. இது பெரும்பாலான மேற்கத்தியப் பாணி முழு கோதுமை மாவுகளை விட நன்றாக அரைக்கப்படுகிறது. பாரம்பரியமாக, ரொட்டி (மற்றும் அரிசி) மசாலா உணவுகளுக்கு மென்மையாக அமைய, உப்பு இல்லாமல் தயாரிக்கப்படுகிறது.
# சென்னையின் சாலையோர உணவு

## உணவு வகைகள்

### இடியப்பம்

இடியப்பம் என்பது பாரம்பரிய தமிழ், கேரளா, கொடவா, துளு மற்றும் இலங்கை உணவாகும். இது அரிசி மாவை நூடுல் வடிவத்தில் அழுத்தி வேகவைக்கப்படுகிறது. இடியாப்பம் குர்மா அல்லது தேங்காய்ப் பாலுடன் பரிமாறப்படுகிறது.
# சென்னையின் சாலையோர உணவு

## உணவு வகைகள்

### பிரியாணி

பிரியாணி சென்னையில் மிகவும் பிரபலமான உணவு. இது இறைச்சியுடன் கலந்த அரிசி உணவு. வகைகளில் கோழிப் பிரியாணி, மட்டன் பிரியாணி, முட்டை பிரியாணி, சைவ பிரியாணி, மாட்டிறைச்சி பிரியாணி போன்றவை அடங்கும். பிரியாணி முஸ்லிம்களிடையே பிரபலமானது, எனவே முகலாயர்கள் இதை இவர்களுடன் கொண்டு வந்ததாக ஒரு கோட்பாடு உள்ளது. குஷ்கா என்பது இறைச்சி இல்லாத பிரியாணியாகும். பிரியாணி பொதுவாகப் புளிப்பு பிரிஞ்சி குழம்பு (பகார பைங்கன்) மற்றும் குளிர்ந்த பச்சடியுடன் பரிமாறப்படுகிறது.
# சென்னையின் சாலையோர உணவு

## உணவு வகைகள்

### குல்பி

குல்பி தோற்றத்திலும் சுவையிலும் பனிக்கூழிற்கும் ஒற்றுமைகள் உண்டு. இருப்பினும் இது அடர்த்தியாகவும் நுரையுடன் இருக்கும். இது பல்வேறு சுவைகளில் வருகிறது. மிகவும் பாரம்பரியமானவை மலாய் குல்பி, ரோஜா குல்பி, மாம்பழம் குல்பி, ஏலக்காய் குல்பி, குங்குமப்பூ குல்பி மற்றும் பிஸ்தா குல்பி.